Majorarea cu 10% a salariilor bugetarilor ”adâncește și mai mult inechitățile din sistem”, susține șeful Sindicatelor din Administrație
Ordonanța de majorare a salariilor bugetarilor cu 10% adâncește și mai mult inechitățile din sistem, în condițiile în care salariații cu venituri de 2.300 lei vor primi o creștere salarială de doar 230 lei, iar cei care au 8.000-9.000 vor avea de 900 lei în plus, a declarat, joi, pentru AGERPRES, președintele Federației Naționale a Sindicatelor din Administrație (FNSA), Bogdan Șchiop.